**DĖL APDOVANOJIMO MERO PADĖKOS RAŠTU**

2023 m. vasario 7 d. Nr. MV-5

Rokiškis

Vadovaudamasis Lietuvos Respublikos vietos savivaldos įstatymo 20 straipsnio 4 dalimi,

 a p d o v a n o j u savivaldybės mero padėkos raštu vasario 16-osios – Lietuvos valstybės atkūrimo dienos proga:

Violetą Aleknienę – istorikę-visuomenininkę, už Panemunėlio vardo garsinimą Mažosios Lietuvos kultūros sostinės metu ir nenuilstamą energiją ieškant istorinių asmenybių, kilusių iš Panemunėlio krašto;

asociaciją ,,Pandėlio miesto bendruomenė“ (pirmininkas – Vladimiras Tokarevas), už įgyvendinamas idėjas kuriant patrauklią aplinką, Pandėlio miesto ir krašto garsinimą;

bendruomenę ,,Eketė Rokiškyje“, už Rokiškio rajono gyventojų fizinio aktyvumo skatinimą, sveikos gyvensenos propagavimą ir Rokiškio vardą garsinančias pilietines iniciatyvas;

Stanislavą Čerškutę – Salų Šv. Kryžiaus bažnyčios prižiūrėtoją, varpininkę, už nenuilstamą pasišventimą prižiūrint ir tvarkant Salų Šv. Kryžiaus bažnyčią ir jos aplinką, už malonų bendravimą, geranorišką pagalbą bei savanorystės svarbos suvokimą priimant Salų ir viso Rokiškio rajono svečius;

Jūratę Čypienę – Laisvės kovų įamžinimo komisijos pirmininkę, už mūsų krašto laisvės kovotojų atminimo įamžinimą, istorinių patriotinių siekių sklaidą, už gebėjimą komunikuoti ir jautriai atliepti pokario laikmečio kartos lūkesčius, skleidžiant istorinę patirtį, auklėjant jaunąją kartą patriotizmo dvasia, už ilgametį, nuoširdų Laisvės kovų įamžinimo komisijos pirmininkės darbą;

Neringą Danienę – Rokiškio kultūros centro režisierę, kultūros veiklos koordinatorę-organizatorę, už kultūrinę veiklą, įgyvendinant unikalius kultūros projektus;

Birutę Dapkienę – Rokiškio tautodailininkų asociacijos vadovę, už meilę darbui ir žmonėms, aktyvią visuomeninę veiklą, Salų dvaro įveiklinimą ir Kamajų krašto garsinimą;

Violėtą Deksnienę – Rokiškio lopšelio-darželio ,,Varpelis“ direktoriaus pavaduotoją ugdymui, už aktyvią ,,Erasmus“ projektinę veiklą, gerosios patirties sklaidą bei Rokiškio krašto garsinimą užsienyje;

Dalią ir Eugenijų Deksnius – Rokiškio kultūros centro folkloro ansamblio ,,Saulala“ vadovus, už ilgametį ir kūrybišką darbą su folkloro ansambliu ,,Saulala“ bei etninės kultūros puoselėjimą, tradicijų perdavimą jaunajai kartai;

Alę ir Kęstutį Deksnius – sertifikuotų tautinio paveldo produktų tradicinius amatininkus, senojo vilnos, milo vėlimo amato puoselėtojus, už nuoširdų tautinio paveldo ir tradicinių amatų puoselėjimą, aktyvią kūrybinę ir visuomeninę veiklą bei Rokiškio vardo garsinimą Lietuvoje ir pasaulyje;

Birutę ir Alfredą Dzikavičius – Laibgalių bendruomenės narius, už dalyvavimą, bendradarbiavimą ir prasmingą visuomeninę veiklą Laibgalių kaimui;

Eglę Glemžienę – Rokiškio rajono Pandėlio gimnazijos, dorinio ugdymo, neformalaus ugdymo mokytoją, už iniciatyvaus, aktyvaus, krikščioniškąsias vertybes puoselėjančio jaunimo ugdymą;

Dalią Janulienę – Rokiškio kaimiškosios seniūnijos seniūnę, už svarų indėlį kuriant patraukią aplinką kaimo gyventojams, iniciatyvas plėtojant kultūrinį ir sportinį gyvenimą Rokiškio rajone;

Laimutę ir Raimundas Juodelius – Laibgalių kaimo bendruomenės narius, už savanorystę ir prasmingą visuomeninę veiklą;

Vitalijų Jušką – VšĮ Rokiškio pirminės asmens sveikatos priežiūros centro Pandėlio ambulatorijos vaikų ligų gydytoją, už nuoširdų rūpinimąsi mažaisiais rajono gyventojais, ilgametį, atsakingą gydytojo darbą, gilų savo kilnios profesijos suvokimą, Pandėlio ambulatorijos kolektyvo vienijimą;

Nijolę Kanapeckienę – Laibgalių kaimo bendruomenės narę, už kūrybiškas iniciatyvas ir prasmingą visuomeninę veiklą;

Albertą Kasperavičių – Pandėlio Švč. M. Marijos vardo parapijos kleboną, už aktyvias veiklas Pandėlio Švč. M. Marijos vardo ir Panemunio Švč. Trejybės parapijose, nuolatinį rūpinimąsi parapijiečių gerove, dvasinio gyvenimo teikiamomis vertybėmis;

Daivą Kaupelienę – VšĮ Rokiškio rajono ligoninė slaugytojų padėjėją, už pareigingumą, darbštumą, atsakingą ir profesionalų požiūrį į slaugos procesą, nuoširdų bendravimą su pacientais ir bendradarbiais;

Vidą Kemeklienę – VšĮ Rokiškio rajono ligoninės vyresniąją slaugytoją, už ilgametį, kvalifikuotą darbą, pareigingumą ir iniciatyvumą, naujų slaugos metodų įsisavinimą ir taikymą, studentų, būsimų slaugos specialistų, mentorystę, nuoširdų bendravimą su pacientais, jų artimaisiais bei kolegomis;

Gitą Kolosovienę – Obelių gimnazijos pradinių klasių mokytoją, už tautodailės puoselėjimą ir Obelių garsinimą savo darbais;

Tomą Mačį – ,,Hexsol“ individualios įmonės savininką, už nuoširdų darbą ir geranorišką paramą Kavoliškio kaimo bendruomenėje;

Genovaitę Matiukienę – tautodailininkę, už ilgametę kūrybinę veiklą įprasminant gimtojo krašto kultūrinio gyvenimo istoriją

Dainorą Mineikienę – Laibgalių kaimo bendruomenės narę, už kūrybiškas iniciatyvas ir prasmingą visuomeninę veiklą;

Alvą ir Rolandą Mikašius – Laibgalių kaimo bendruomenės narius, už savanorystę, kūrybiškas iniciatyvas ir prasmingą visuomeninę veiklą;

Rūtą Mikšienę – VšĮ Rokiškio rajono ligoninės bendrosios praktikos slaugytoją, už nepriekaištingą darbą, pareigingumą, iniciatyvumą, pažangių medicinos procedūrų įsisavinimą ir taikymą praktikoje, profesionalų ir nuoširdų bendravimą su kolegomis bei pacientais;

Iną Nagelę – Rokiškio rajono kūno kultūros ir sporto centro lengvosios atletikos trenerę, už ilgametį nepriekaištingą ir atsakingą sporto trenerės darbą, aukštus auklėtinių sportinius pasiekimus ir Rokiškio krašto garsinimą Lietuvoje ir Europoje;

Danguolę Peciukonytę – Obelių socialinių paslaugų namų socialinio darbo organizatorę, už ilgametį, sąžiningai atliekamą atsakingą profesionalų darbą, pasišventimą savo profesijai, nuoširdų požiūrį į gyventojų problemas ir rūpinimąsi gyventojų socialine gerove;

Irmą Pipikienę – VšĮ Rokiškio rajono ligoninės gydytoją gastroenterologę, vidaus ligų gydytoją, už ilgametį, nepriekaištingą darbą, pareigingumą, iniciatyvumą, darbštumą, studentų, būsimų gydytojų mentorystę, naujų diagnostikos ir gydymo metodų diegimą, aktyvų dalyvavimą įstaigos veikloje, nuoširdų bendradarbiavimą su pacientais, jų artimaisiais ir kolegomis bei svarbų indėlį į Rokiškio rajono ligoninės sveikatos priežiūros paslaugų kokybės gerinimą;

Gražiną Pitrėnienę – senjorę, už idėjas ir jų įgyvendinimą Antanašės kaimo kultūriniame gyvenime, už poetiško žodžio kūrybą, aukštaičių tarmės saugojimą ir puoselėjimą bei menišką žvilgsnį į fotografiją;

Jolitą ir Remigijų Pretkus – Laibgalių kaimo bendruomenės narius, už savanorystę, kūrybiškas iniciatyvas ir prasmingą visuomeninę veiklą;

Virginijų Pupelį – Obelių miesto bendruomenės pirmininką, už aktyvią visuomeninę, kultūrinę, socialinę veiklą, iniciatyvų, nuoširdų, neatlygintiną darbą, puoselėjant Obelių kraštovaizdį bei miesto viešąsias erdves, už neįkainojamą indėlį Obelių bendruomenei ir Obelių miestui;

Ireną Saikalienę – VšĮ Rokiškio pirminės asmens sveikatos priežiūros centro Obelių ambulatorijos šeimos gydytoją, už ilgametį, atsakingą darbą gydant rajono gyventojus, nenuilstamą rūpestį teikiant pagalbą dideliam ir mažam pacientui, Obelių ambulatorijos kolektyvo vienijimą, bendruomeniškumą organizuojant viešosios įstaigos Rokiškio pirminės asmens sveikatos priežiūros centro veiklą;

Danguolę ir Vilių Seržentus – senjorus, už meilę savo kraštui, pagarbą žmogui, tradicijų ir kultūrinių vertybių puoselėjimą, aktyvų muzikavimą;

Zitą Skvarnavičienę – Obelių miesto ir priemiesčio seniūnaitę, už ilgametę vienišų senolių priežiūrą ir rūpinimąsi jais;

Svajūną Šaknį – kultūrizmo ir lengvojo kultūrizmo sportininką, už Lietuvos ir Rokiškio vardo garsinimą, aukštus kultūrizmo sporto šakos pasiekimus;

Jūratę Šinkūnienę – Rokiškio rajono savivaldybės administracijos Obelių seniūnijos seniūnę, už pareigingumą ir principingą požiūrį į seniūnijos vidaus administravimo funkcijas, atsakingą veiklą telkiant Obelių seniūnijos seniūnaitijas ir bendruomenes;

Vaidą Trumpickaitę – Rokiškio jaunimo organizacijų sąjungos ,,Apvalus stalas“ valdybos narę, už iniciatyvumą, aktyvią jaunimo veiklą, savanorystės ir jaunimo politikos įgyvendinimą Rokiškio rajone;

Bernadetą Tubelienę – Rokiškio Senamiesčio progimnazijos direktoriaus pavaduotoją ugdymui, už pareigingumą, profesionalumą, atsakingumą, novatoriškas idėjas, reikšmingas iniciatyvas, svarbų indėlį įgyvendinant projektus, nuoširdų ir atsakingą progimnazijos bendruomenės telkimą;

Dalią Valskienę – Rokiškio r. savivaldybės švietimo centro metodininkę, už aktyvų dalyvavimą rengiant ir įgyvendinant tarptautinius projektus, tarpinstitucinio bendradarbiavimo skatinimą bei Rokiškio vardo garsinimą Lietuvoje ir Europos šalyse;

Jadvygą Verbiejienę – Laibgalių bendruomenės narę, už kūrybiškas iniciatyvas ir prasmingą visuomeninę veiklą;

Zitą Verbickienę – VšĮ Rokiškio pirminės asmens sveikatos priežiūros centro Jūžintų bendrosios praktikos gydytojo kabineto bendruomenės slaugytoją, už ilgametį, atsakingą slaugytojos pareigų vykdymą, nuoširdų atsidavimą pacientui neskaičiuojant darbo valandų, rūpinimąsi rajono žmonių sveikata;

Vytautą Zizą – ūkininką, Lašų kaimo bendruomenės narį, už aktyvų dalyvavimą visuomeninėje veikloje, nuolatinį kultūrinės veiklos rėmimą, dalyvavimą ir pagalbą įgyvendinant Lašų kaimo bendruomenės projektus;

Valdemarą Zovę – ūkininką, už aktyvų ir iniciatyvų savanorišką darbą tikinčiųjų bendruomenėje, už gebėjimą suburti ir įkvėpti žmones bendrai veiklai, svarbiems darbams;

Rimą Žėkienę – Rokiškio rajono Pandėlio gimnazijos fizinio ugdymo mokytoją, šaulių būrelio vadovę, už pilietiško, iniciatyvaus ir atsakingo jaunimo ugdymą.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose.

Savivaldybės meras Ramūnas Godeliauskas

Vita Mykolaitienė